Telescopiu

Lu Telescopiu (parola cumposta di tele e skopein ca voli diri "vìriri arrassu") è nu strumentu ca pirmetti di vìriri l'uggetti luntani. Àppi na mpurtanza enormi pi putiri stabbiliri quali teorî supra l'universu èranu veri.

Nurmalmenti si dici ca fu nu fabbricanti di lenti ulannisi, Hans Lippershey, a fari lu primu Telescopiu ntornu a lu 1608.

Pirò fu Galileu Galilei ca nta lu 1609 riggistrò lu primu telescopiu ufficiali. Grazzi a iddu fici granni scuperti nta lu campu di l'astronumia ntra li quali una di li cchiù mpurtanti fu chidda dû 7 di jinnaru dû 1610 quannu scuprìu quattru luni di Giovi.

Esìstinu vari tipi di telescopi. Quannu si parra di telescopi, ci si rifirisci suprattuttu a chiddi òttici. Ntra chisti ci nni sunnu di dui tipi: chiddi rifratturi e chiddi riflitturi.

 Talia videmma 

 Telescopiu Spazziali Hubble

Catigurìa:Astronumìa